โครงการดำเนินงานในอนาคต

เมื่อ AFTA มีผลบังคับใช้ราคาน้ำมันปาล์มดิบในประเทศไทยจะใกล้เคียงกับราคาในตลาดโลก
ซึ่งในอดีตนั้นราคาน้ำมันปาล์มดิบในประเทศไทยมีราคาสูงหรือต่ำกว่าราคาตลาดโลกขึ้นอยู่กับความต้องการภายในประเทศ
บริษัทฯมีโครงการที่จะเพิ่มผลผลิตปาล์มสดของบริษัทฯเอง โดยมีโครงการปลูกปาล์มน้ำมันทดแทนในปี
2544 ในพื้นที่เก็บเกี่ยวของบริษัทฯ ซึ่งจะทำให้ผลผลิตของบริษัทฯลดลง
และเพื่อลดผลกระทบนี้บริษัทฯจึงมีโครงการการซื้อที่ดินเพื่อปลูกปาล์มน้ำมันเพิ่มขึ้นเพื่อรักษาระดับผลผลิตปาล์มสดจากสวนของบริษัทฯ
ขั้นตอนแรกที่บริษัทฯควรจัดการก่อนคือการจัดตั้งเรือนเพาะต้นกล้าปาล์มน้ำมัน ซึ่งได้มีการจัดการในปี
2543แล้ว และจะรวมถึงการขายต้นกล้าปาล์มน้ำมันที่มีคุณภาพให้แก่บุคคลภายนอกด้วยในอนาคต
สำหรับปี 2543 บริษัทฯได้ซื้อสวนปาล์มน้ำมันเพิ่มอีก 328 ไร่
แต่บริษัทฯจะถูกเวณคืนที่ดินที่เป็นสวนปาล์มน้ำมันของบริษัทฯ 219 ไร่ ที่สวนเกาะน้อยในปี 2544

บริษัทฯได้เริ่มเตรียมการที่จะเข้าโครงการ ISO 9002 สำหรับสองโรงงาน โดยจัดมีให้โครงการ
5ส ในปี 2543 เพื่อเป็นแนวทางนำไปสู่โครงการ ISO 9002ต่อไป

แนวโน้มในอนาคต

การผลิตน้ำมันปาล์มดิบของบริษัทฯจะขึ้นอยู่กับผลปาล์มสดที่ป้อนเข้าสู่โรงงานสกัดน้ำมันปาล์มดิบ
อากาศเป็นปัจจัยที่สำคัญต่อผลผลิตปาล์มน้ำมัน ผลกระทบของ El Nino
นั้นมีผลต่อผลผลิตปาล์มน้ำมันสองปีซ้อน คือปี 2541 ผลผลิตปาล์มสดอยู่ในระดับต่ำ คือ 2.5
ตันต่อไร่ต่อปี และมีผลให้ผลผลิตในปี 2542อยู่ในระดับสูงคือ 4.4 ตันต่อไร่ต่อปี
โดยปกติแล้วอัตราเฉลี่ยของผลผลิตปาล์มสดควรจะอยู่ที่ 3.0 ตันต่อไร่ต่อปี
ซึ่งผลกระทบหรือผลผลิตที่สูงกว่าค่าที่เฉลี่ยนี้มีอยู่ทุกแหล่งพื้นที่การปลูกปาล์มน้ำมันไม่เฉพาะที่บริษัทฯเท่านั้น
ในปี 2541 นั้น
ราคาผลปาล์มสดสูงเพราะขาดแคลนผลปาล์มสดทำให้ราคาน้ำมันปาล์มดิบในประเทศไทยสูงด้วย
ส่วนผลผลิตปาล์มสดในปี 2543 นั้น
กลับสู่ภาวะปกติในอัตราที่ควรจะเป็นและแตกต่างกันในแต่ละปีขึ้นอยู่กับสภาพดินฟ้าอากาศในแต่ละปี

ในประเทศไทยได้ลดภาษีนำเข้าน้ำมันปาล์มดิบจากประเทศ ASEAN ในอัตราที่ 20% ในเดือน
มกราคม 2543 เป็นต้นไปตามสนธิสัญญา AFTA แต่จะนำเข้าได้เฉพาะอินโดนีเซีย
เท่านั้นเพราะมาเลเซียต้องการป้องกันอุตสาหกรรมประกอบรถยนต์ของตนเองโดยไม่รวมอุตสาหกรรมอะไหล่และส่วนประกอบรถยนต์เข้าสนธิสัญญาด้วย
เพื่อลดการแข่งขันกับด้านราคาในการนำเข้าสำหรับอะไหล่และส่วนประกอบรถยนต์
โดยเฉพาะนำเข้าจากประเทศไทย
ดังนั้นประเทศไทยจึงยังคงไม่ยืนยันในการให้มีการนำเข้าน้ำมันปาล์มจากมาเลเซียได้เช่นกัน

อุตสาหกรรมสกัดน้ำมันปาล์มดิบจะต้องเผชิญหน้ากับการปรับปรุงครั้งสำคัญ
เพราะโรงงานกลั่นน้ำมันปาล์มจะนิยมนำเข้าน้ำมันปาล์มกึ่งบริสุทธิ์หรือ Olein
แทนการซื้อน้ำมันปาล์มดิบเพื่อลดต้นทุนการผลิตของโรงงานกลั่นน้ำมัน
ดังนั้นราคาขายน้ำมันปาล์มดิบจะต้องแข่งขันด้านราคากับน้ำมันปาล์มกึ่งบริสุทธิ์ที่นำเข้ามาในประเทศไทยยิ่งกว่านั้นราคาผลปาล์มสดจะต้องลดลงเพื่อให้มีกำไรจากการประกอบการสกัดน้ำมันปาล์มดิบของโรงงานด้วย

ผู้บริโภคทั่วโลกยังคงคำนึงการตัดต่อกรรมพันธ์หรือ “Genetically Modified Organism”
(GMO)
น้ำมันถั่วเหลืองซึ่งเป็นคู่แข่งสำคัญของน้ำมันปาล์มดิบนั้นถูกผลิตโดยการตัดต่อทางพันธุกรรมหรือเมล็ดถั่วเหลือง
GMO ซึ่งจะอยู่ในตำแหน่งที่เสียเปรียบทางด้านการตลาด
ผู้ส่งออกน้ำมันถั่วเหลืองจะประสบปัญหามากเมื่อผู้บริโภคในประเทศยุโรปและญี่ปุ้นได้มีการต่อต้านสินค้าประเภทที่มีส่วนเกี่ยวข้องกับการติดต่อทางพันธุกรรมหรือ
GMO Products ถ้ามีการพิสูจน์ได้ว่า GMO
นั้นไม่มีอันตรายต่อสิ่งแวดล้อมแล้วน้ำมันถั่วเหลืองจะกลายเป็นปัญหาที่สำคัญของน้ำมันปาล์มดิบเพราะภาษีนำเข้าถั่วเหลืองนั้นเท่ากับ
0% ซึ่งทำให้ต้นทุนการผลิตน้ำมันถั่วเหลืองต่ำกว่าน้ำมันปาล์ม
ในขณะที่น้ำมันปาล์มมีส่วนแบ่งในตลาดน้ำมันพืชมากที่สุดในประเทศไทยในด้านการผลิต
คือน้ำมันปาล์มมีส่วนแบ่งในตลาดน้ำมันพืช 73% ในด้านการผลิตและ 62%
ในด้านการบริโภคภายในประเทศ เปรียบเทียบกับน้ำมันถั่วเหลืองซึ่งมีส่วนแบ่งในตลาดน้ำมันพืช 23%
ในด้านการผลิต และ 19% ในด้านการบริโภค

เมื่อสนธิสัญญา AFTA มีผลบังคับใช้ราคาน้ำมันปาล์มดิบในประเทศไทยจะสอดคล้องกับราคาตลาดโลก
ซึ่งราคาตลาดโลกนี้จะมีผลกระทบต่อความต้องการ (Demand) และการตอบสนอง (Supply)
ของตลาด
โดยทั่วไปแล้วไม่เพียงแต่น้ำมันปาล์มเท่านั้นที่มีผลกระทบแต่ยังมีผลกระทบต่อน้ำมันพืชอื่นๆด้วยเช่นกัน
เหตุการณ์นี้จะนำไปสู่ความยืดหยุ่นของการตอบสนองหรือ Supply
ในตลาดที่ผู้ปลูกพืชน้ำมันที่สามารถเปลี่ยนการปลูกพืชน้ำมัน เมื่อผลผลิตที่ปลูกไว้มีราคาต่ำ
และสิ่งนี้จะนำไปสู่สภาวะการขาด Supply หรือขาดการตอบสนองความต้องการ
ดังนั้นราคาก็จะสูงขึ้น ตัวอย่างเช่น น้ำมันถั่วเหลืองมีราคาดี
ผู้ปลูกถั่วเหลืองจะทำการปลูกมากเพราะตลาดต้องการมากและราคาดี
แต่เมื่อปลูกมากเกินไปจนทำให้ปริมาณถั่วเหลืองมีมากกว่ากำลังการผลิต ราคาถั่วเหลืองจะตกต่ำ
จนในที่สุดผู้ปลูกถั่วเหลืองจะหันไปปลูกพืชอย่างอื่นแทน
สาเหตุที่เปลี่ยนการปลูกได้โดยทันทีเพราะถั่วเหลืองเป็นพืชล้มลุก
แตกต่างจากปาล์มน้ำมันที่เป็นพืชยืนต้นและต้องใช้เวลานานในการปลูกจนกว่าจะเก็บเกี่ยวได้
ซึ่วสาเหตุดังกล่าวนี้ทำให้ราคาน้ำมันปาล์มดิบในตลาดโลกนั้นจะไม่คงที่ในอนาคตเหมือนที่เคยเป็นในอดีต

ราคาน้ำมันปาล์มดิบในประเทศจะไม่สอดคล้องกับราคาตลาดโลกเสมอ เมื่อ AFTA
มีผลบังคับใช้จะทำให้ราคาน้ำมันปาล์มดิบในประเทศเท่ากับราคาตลาดโลก
ซึ่งอาจจะมีผลกระทบต่อราคาน้ำมันปาล์มดิบในประเทศและราคาปาล์มน้ำมัน
ราคาต่ำในช่วงที่มีผลผลิตปาล์มสดต่ำ
แต่จะมีโอกาสในการส่งออกของน้ำมันปาล์มในช่วงที่มีผลผลิตปาล์มสดสูง

ราคาผลปาล์มสดในปัจจุบันนี้จะเป็นไปตามราคาน้ำมันปาล์มดิบ
ซึ่งการแข่งขันราคาน้ำมันปาล์มดิบขึ้นอยู่กับกำลังการผลิต
ถ้าโรงกลั่นน้ำมันปาล์มดิบสามารถซื้อน้ำมันปาล์มดิบจากต่างประเทศ
ราคาน้ำมันปาล์มดิบจะต้องเป็นไปตามราคาตลาดโลกและราคาผลปาล์มสดก็จะเป็นไปตามราคาตลาดโลกเช่นกัน
ในขณะที่โรงงานสกัดน้ำมันปาล์มจะต้องรักษาผลกำไรของโรงงานในการซื้อผลปาล์มสดป้อนเข้าสู่โรงงาน
บริษัทฯได้ปรับปรุงการกระจายกำลังไฟฟ้าสำหรับโรงงานสกัดน้ำมันปาล์มดิบและโรงงานสกัดน้ำมันเมล็ดในปาล์มดิบในกลางปี
2543 บริษัทฯมีโอกาสที่สามารถซื้อผลปาล์มสดได้มากขึ้น
บริษัทฯได้เพิ่มสัดส่วนการซื้อผลปาล์มสดและรวมถึงการปรับปรุงคุณภาพของผลปาล์มสดจากบุคคลภายนอกนั้นด้วยการให้บริการการดูแลและแนะนำการปลูกและดูแลรักษาปาล์ม
และรวมถึงการขายกล้าพันธุ์ที่มีคุณภาพดีแก่บุคคลภายนอก

บริษัทฯจะเริ่มโครงการปลูกปาล์มน้ำมันทดแทนในปี 2544
ซึ่งจะมีผลทำให้ผลผลิตปาล์มสดของบริษัทฯลดลง ในปี 2543 บริษัทได้ซื้อสวนปาล์มน้ำมันเพิ่มขึ้น 328
ไร่ และบริษัทฯกำลังพิจารณาการซื้อที่ดินเพิ่มขึ้นอีก
โดยปกติแล้วพื้นที่ที่จะปลูกปาล์มน้ำมันทดแทนนั้นจะใช้พันธ์ปาล์มที่มีคุณภาพดี
ซึ่งจะเป็นการเพิ่มผลผลิตที่สูงกว่าในอนาคต

บริษัทฯมีสัญญาการบริหารอยู่สามฉบับ คือ Technical Service Agreement
สำหรับการให้บริการแนะนำด้านการเกษตรและวิศวกรรม
โดยบรรษัทพัฒนาการแห่งเครือจักรภพอังกฤษ (CDC) ซึ่งได้แปรสภาพเป็นบริษัทมหาชนชื่อ ซีดีซี กรุ๊ป
พีแอลซี เมื่อวันที่ 8 ธันวาคม 2542 Technical Support and Services Agreement
สำหรับการดูแลระบบคอมพิวเตอร์โดย Sarawak Oil Palm Sdn Bhd (SOP)
ทั้งหมดนี้จะสิ้นสุดโดยการแจ้งหรือจะบอกกล่าวล่วงหน้าสามเดือน
และจะไม่มีภาระผูกพันธ์อย่างมีนัยสำคัญที่จะกระทบต่อบริษัทฯ และ Sales Agreement
ซึ่งทำสัญญากับ Mr. Lim Fook Hin ได้สิ้นสุดลงในเดือนตุลาคม 2543

Secondment Agreement ที่ทำไว้กับ พัฒนาการแห่งเครือจักรภพอังกฤษ (CDC)
นั้นได้สิ้นสุดในเดือนเมษายน 2543 และนายยาสิด อิบบราฮิม
ได้ว่าจ้างโดยบริษัทฯในตำแหน่งผู้จัดการใหญ่ (Chief Executive)แทน